Bokševica
Bokševica je planina u sjevernoj Hercegovini, sjeverno od srednjeg dijela Jablaničkog jezera. Građena je od trijaskih krečnjaka i dolomita. Pruža se u dinarskom pravcu. Prosječne je visine 1200 m. Najviši vrh je Jabuka 1315 m. Padine joj se strmo ruše prema Jablaničkom jezeru. Bezvodna je i nenaseljena. Bokševica je gusto obrasla obnovljenom prirodnom šumom i šikarom, karakterističnom za krš Hercegovine.